open-index/open-wikipedia-markdown huggingface dataset:
Biathlon-Weltmeesterschapen 1978

De **16. [[Biathlon-Weltmeesterschapen]]** funnen 1978 in dat öösterrieksch Hochfilzen statt. De Juniorenweltmeesterschapen wurrn in Ruhpolding utdragen.

## Mannlüüd
### Sprint 10 km



Datum: 4. März


### Eenzel 20 km



Datum: 2. März


### Staffel 4 x 7,5 km



Datum: 5. März


## Medaillenspeegel

## Literatur
* Manfred Seifert: Das Jahr des Sports 1979. Sportverlag Berlin 1978, ISSN 0232-2137, S. 176.

## Enkeld Nahwiesen
Anastassija Merkuschyna

**Anastassija Olehiwna Merkuschyna** (ukrainsch: Анастасія Олегівна Меркушина, engelsch: Anastasiya Merkushyna; * 14. Januar 1995 in Sumy) is en ukrainsch Biathletin.

## Werdegang
Merkuschyna leevt in Pidhorodne, Oblast Ternopil un geiht för den Vereen *Dynamo* an den Start. Hör Trainer sünd hör Öllern Iryna Merkuschina un Oleh Merkuschin. Se hett tüschen 2010 un 2013 an veer Biathlon-Juniorenweltmeesterschapen as ok  2011, 2012 un 2014 an de Juniorinnenrennen vun de Biathlon-Europameesterschapen deelnommen. 2010 weer Platz 14 in Torsby hör best Resultat. 2011 wunn se in Nové Město na Moravě mit Julija Bryhynez un Iryna Warwynez de Sülvermedaille in dat Staffelrennen. Een Johr later wunn se in Kontiolahti mit Julija Schurawok un Bryhynez den Titel, 2013 in Obertilliach nochmals mit Schurawok un Anastasiya Nychyporenko Sülver. Todem wunn se  2013 achter Uljana Kaischewa un Schurawok de Bronzemedaille in dat Eenzelrennen. Bi de  Biathlon-Europameesterschapen 2011 in Martell keem se blots in de Staffel to'n Insatz, mit se up den 5. Platz keem. 2012 wunn se nah 13. Plätzen in Sprint un Verfolgung in Osrblie mit Iryna Warwynez, Iwan Morawskyj un Oleksandr Dachno de Bronzemedaille mit de Mixed-Staffel. 2014 wunn se in Nové Město na Moravě in dat Eenzelrennen achter Anastassija Jewsjunina de Sülvermedaille.

Bi de Fruen geev se hör Debüt in dat Öller vun eerst 15 Johren to Anfang vun de Saison 2010/11 in Beitostølen in' IBU-Cup un keem in en Sprintrennen up Platz 67. 2013 wunn se as Sprint-Elfte eerstmals Punkte un verpass togliek knapp en Platzeeren ünner de best  Teihn. Dat weer hör best Resultat in de Rennserie. Bi de Europameesterschapen 2014 wurr se nah  Erfolgen in de Eenzelrennen vun de Junioren för de Staffel in dat Natschonalteam beropen un wurr an de Siet vn Jana Bondar, Olga Abramowa un Iryna Warwynez Sösste.

Hör eersten Podestplatz in IBU-Cup reck se in' Dezember 2014 as Tweet bi en Sprint in Obertilliach, hör eersten Sieg in de Single-Mixed-Staffel tosommen mit Artem Tyschtschenko in' Januar 2016 in Langdorf. In' Dezember 2016 wunn se in Ridnaun-Val Ridanna weer in en Team mit Tyschtschenko tonächst den Single-Mixed-Wettbewarf un ansluutend hör eerst Sprintrennen in' Rahmen vun den IBU-Cup. Een Dag nah dit Rennen wurr Merkuschyna bi den  Weltcup in Pokljuka as Slusslöperin vun de ukrainsch Fruenstaffel insett un seker för de den darten Platz. 

To de Saison 2014/15 wurr se ok eerstmals in den Weltcup insett un reck dorbi to den Saison-Uptakt den 51. Platz in dat Eenzel un bleev somit ahn Weltcup-Punkte. In de folgen Saison keem se nich in den Weltcup to'n Insatz. To de Saison 2016/17 schaff se dat, sück in den Weltcup fasttosetten un keem pünktlich to de Weltmeesterschapen, deren Wettbewarfen ok to den Weltcup tellen deen, mit Platz 10 bzw. 8 in Sprint un Verfolgung in Hochfilzen eerstmals ünner de best Teihn. Mit de Staffel reck se an de Siet vun Iryna Warwynez, Julija Dschyma un Olena Pidhruschna de Sülvermedaille.

## Weblenken
* Indrag in de Datenbank vun de IBU (engelsch)
* Biathlon.com.ua
Steven Smith (Rieder)

**Steven Smith** (* 22. Oktober 1962 in Bingley, West Yorkshire) is en ehmalger britisch Springrieder.

## Biografie
Steven Smith is de Söhn vun den ehmalgen Topspringrieder Harvey Smith un Bröer vun den ebenfalls bannig spoodrieken Robert Smith.

1984 wunn he (up Shining Example) gemeensam mit John Whitaker (Ryan’s Son) un Michael Whitaker (Overton Amanda), as ok Timothy Grubb (Linky) de Sülvermedaille bi de Olympisch Sömmerspielen in Los Angeles achter de Mannschap vun de USA.

Blots en lütt Sett later hett he aber en swooren Mororradunfall harrt, wat do dat Enn' vun sien Rietsportkarriere führen dee.

In' Harvst 1998 hett he en unmittelbare Haftstraaf ümgahn, indem he seggt hett, dat he an en psychischen Störung lieden deiht. Smith wurr erwischt, as he trotz Fohrverbot Auto fohren hett. As hüm de Polizei anhollen hett, hett he falsch Angaven maakt un seggt, dat he sien Bröer Robert weer.

## Weblenken
* Websteed vun Robert Smith
* Steven Smith in de Datenbank vun Sportsreference.com (engelsch)

## Enkeld Nahwiesen
Roger Swerts

**Roger Swerts** (* 28. Dezember 1942 in Heusden) is en ehmalger  belgisch Radrennfohrer.

Af 1962 is Roger Swerts as Amateur internatschonal Rennen fohren. 1964 nehm he an dat Straatenrennen bi de Olympisch Spelen in Tokiodeel un kemm up den 18. Platz. In dat Johr dornah is he Profi wurrnun keem bi de  Straaten-WM in dat spaansch Lasarte-Oria, achter Tom Simpson un Raymond Poulidor up den darten Platz.

1969 wunn Swerts de *[[Meesterschap vun Zürich]]*, 1971 den *[[Nationale Sluitingsprijs|Natschonalen Sluitingsprijs]]*, 1972 *[[Gent-Wevelgem]]*, den *[[Grand Prix des Nations]]* as ok gemeensam mit Eddy Merckx die *[[Trofeo Baracchi]]*. 1974 wurr he  Belgisch Meester in’t  Straatenrennen un wunn de *[[Belgien-Rundfohrt]]* nah 1972 to’n tweeten Mal.

In de eerst dree Johren as Profi is Roger Swerts, de en hervörragen Tietfohrer weer, för dat  Mercier-Radsportteam mit Poulidor fohren, kunn sück as Belgier ünner Franzoosen aber nich dörsetten. Ansluutend fohr he för vun Merckx domineert Teams un kunn sien Talent nich entfalten, wessel de Teams, kehr aber later in en Team mit Merckx torüch. Söbenmal hett he an de *[[Tour de France]]* deelnommen, sien best Platzeeren weer de 14. Rang 1972. Bi disse Tour wunn he ok de Bargwertung an den Col du Tourmalet. Bi de *[[Vuelta a España]]* keem he 1973 up Platz 9 un 1974 up Platz 10 in de Gesamtwertung. 

Nah dat Enn vun sien aktiv Radsport-Karriere 1978 wurr Swerts Chauffeur vun en belgischen Minister, ansluutend Sportlicher Baas vun verscheeden Radsportteams.

## Literatur
* Herman Laitem, Jozef Hamels: *De Tricolore Trui. 1882–2007. 125 Jaar Belgische Kampioenschappen.* Pinguin Productions u. a., Balegem u. a. 2008, ISBN 978-90-73322-21-9, S. 175f.

## Weblenken
* Roger Swerts in de Datenbank vun Radsportseiten.net
* Roger Swerts in de Datenbank vun Sportsreference.com (engelsch)
Polar Music Prize

De **Polar Music Prize** is en jedes Johr för herutragen Leistungen up dat Rebeet vun de Musik vergeeven sweedsch Utteknung.

## Beschrieven
De Utteknung gellt för je en Popkünstler un en klassischen Musiker. Se is mit jewiels 1 Million sweedsch Kronen (ca. 110.000 Euro) doteert.

De Polar Music Prize wurrd jedes Johr ut de Hand vun den sweedschen König verleeht. De *Stig Anderson Music Award Foundation* verwalt hüm un bestimmt de utwählen Jury, de ut 18 Liddmaaten besteiht, de sück ut de Königlich Sweedsch Musikakademie, de Familie vun Anderson as ok Lüüd vun dat Musikleeven rekruteert.

## Geschichte
De Polar Music Prize wurr vun den sweedschen Geschäftsmann, Produzenten un Musikverlegger Stig Anderson (ünner annern Manager vun de sweedsch Popgrupp ABBA) stift un wurrd siet 1992 jedes Johr vergeeven. He wurr vun den Stifter as inoffiziell „Nobelpries för Musik“ konzipeert, wiel dat en offiziellen Nobelpries för Musik nich gifft.

## Priesdräger
* 1992 Paul McCartney un de dre baltisch Staaten
* 1993 Dizzy Gillespie un Witold Lutosławski
* 1994 Quincy Jones un Nikolaus Harnoncourt
* 1995 Elton John un Mstislaw Rostropowitsch
* 1996 Joni Mitchell un Pierre Boulez
* 1997 Bruce Springsteen un Eric Ericson
* 1998 Ray Charles un Ravi Shankar
* 1999 Stevie Wonder un Iannis Xenakis
* 2000 Bob Dylan un Isaac Stern
* 2001 Burt Bacharach, Robert Moog un Karlheinz Stockhausen
* 2002 Miriam Makeba un Sofia Gubaidulina
* 2003 Keith Jarrett
* 2004 B. B. King un György Ligeti
* 2005 Gilberto Gil un Dietrich Fischer-Dieskau
* 2006 Led Zeppelin un Waleri Gergijew
* 2007 Sonny Rollins un Steve Reich
* 2008 Pink Floyd un Renée Fleming
* 2009 Peter Gabriel un José Antonio Abreu mit sien musikalisch Nettwark *El Sistema*
* 2010 Björk un Ennio Morricone
* 2011 Patti Smith un Kronos Quartet
* 2012 Paul Simon un Yo-Yo Ma
* 2013 Youssou N’Dour und Kaija Saariaho
* 2014 Chuck Berry un Peter Sellars
* 2015 Emmylou Harris un Evelyn Glennie
* 2016 Max Martin un Cecilia Bartoli
* 2017 Sting un Wayne Shorter

## Kiek ok
* Ernst von Siemens Musikpries, in den Medien gelegentlich ebenfalls as „Nobelpreis der Musik“ betekent
* Praemium Imperiale, in den Medien gelegentlich ebenfalls as „Nobelpreis der Musik“ betekent

## Enkeld Nahwiesen


## Weblenken

* Homepage vun den Pries
Biathlon-Weltmeesterschapen 1981

De **18. [[Biathlon-Weltmeesterschapen]]** funnen 1981 in Lahti in Finnland statt.
## Mannlüüd
### Sprint 10 km



Datum: 14. März


### Eenzel 20 km



Datum: 12. März


### Staffel 4 x 7,5 km



Datum: 15. März


## Medaillenspeegel

## Literatur
* Manfred Seifert: Sport81. Ein Jahrbuch des DDR-Sport. Sportverlag Berlin 1981, ISSN 0232-203X, S. 215.
## Weblinks
* Men 10 km Sprint, International Biathlon Union – Datacenter, afropen an‘ 20. Januar 2012 (engelsch)
* Men 20 km Individual, International Biathlon Union - Datacenter, afropen an‘ 20. Januar 2012 (engelsch)
* Men 4 x 7,5 km Relay, International Biathlon Union - Datacenter, afropen an‘ 20. Januar 2012 (engelsch)
Georghe Gârniță

**Gheorghe Gârniță** (* 11. November 1950 in Măgura, Kreis Brașov) is en ehmalger rumäänsch Biathlet un to Tiet Biathlontrainer. As eenzig Biathlet vun sien Land hett he bi Biathlon-Weltmeesterschapen en Medaille wunnen.

Gheorghe Gârniță kunn sien gröttsten Erfolg bi de Biathlon-Weltmeesterschapen 1974 in Minsk fiern, wo he achter den Finnen Juhani Suutarinen un vör den Norweger Tor Svendsberget de Sülvermedaille wunn. Besünners good weer dorbi sien Scheeten, genauso as de Sieger hett he blots eenmal vörbischaaten. 

Twee Johr later nehm he in Innsbruck an de Olympisch Winterspelen deel un keem in't Eenzel up Platz 31 un an de Siet vun Nicolae Cristoloveanu, Gheorghe Voicu un Victor Fontana as Slusslöper up den teihnten Platz mit de Staffel. Nah sien aktiven Loopbahn wurr Gârniță Trainer bi den *S.C. Dinamo Brașov* un hett dor ünner annern  Dana Cojocea, Alexandra Stoian un Marian Blaj betrüet.

## Weblenken
* Georghe Gârniță in de Datenbank vun Sportsreference (engelsch)
Steden

**Steden** is de hoochdüütsche Naam von

* Steern, Oort in de Gemeen Holste in’n Landkreis Oosterholt, Neddersassen.

**Steden** is de Familiennaam von

* Brigitte Steden (1949–1999), düütsche Badmintonspelerin.
Moscovium

**Moscovium** (fröher ok *Ununpentium* oder *ok Eka-Wismut*) is de Naam vun dat künstlich tüügte cheemsche Element mit de Atomtall 116 un dat Atomteken **Mc**. Dat Element tellt to de Transactinoiden. 

## Historie un Synthees
An’n 1.&nbsp;Februar 2004 is in en Publikatschoon in Physical Review C över de Synthees vun en Arbeitsgrupp vun russ’sche Wetenschopplers ut Dubna vun’t Vereenigte Institut för Karnforschen un US-amerikaansche Wetenschopplers vun’t Lawrence Livermore National Laboratory bericht worrn. Bi jemehr Experiment schüllt veer Atomen tostannen kamen un in Deelen vun en Sekunn wedder to Nihonium verfallen wesen.

In dat Johr 2006 is an’n 31. Januar punliek worrn, dat Swiezer Forschers mit en fienere Methood, dör Bescheeten vun en Schiev ut Americium mit Calcium-Atomen, föffteihn Moscovium-Atomen herstellt hebbt. De hebbt se an jemehr Verfallsprodukt Dubnium kennt. De Verfallsreeg slutt ok dat Nihonium mit in, wat op den Weg ok mit nawiest warrn jünn.

Forschers vun de Universität Lund hebbt an’n 27. August 2013 künnig doon, dat bi de GSI in Darmstadt ok dat Element 115 beobacht worrn is. Jüst as bi de Swiezers is ok dor Amaericium mit Calcium-Atomen beschoten worrn.

## Naam
Na’t Opdecken hett dat Element toeerst den vörlöpigen Naam **Ununpentium** (Atomteken **Uup**) kregen, wat sik ut dat latiensche *unus* („een“) un dat ooltgreeksche *pente* („fief“) na sien Atomtall 115 tohopen sett. Bito weer ok de Beteken *Eka-Wismut* bruukt, vunwegen dat dat Element in’t Periodensystem ünner dat Wismut steiht.

An’n 30. Dezember 2015 is dat Opdecken vun dat Element offiziell vun de IUPAC acht worrn. De Arbeitsgrupp vun’t Joint Institute for Nuclear Research Dubna (JINR) in Dubna, vun’t Lawrence Livermore National Laboratory in Kalifornien un vun dat Oak Ridge National Laboratory in Tennessee, hett dat Recht tospraken kregen, en Naam to bestimmen. An’n 8.&nbsp;Juni 2016 is de Vörslag *Moscovium* (Mc) bekannt maakt worrn. Disse Naam weer vörher al deelwies för dat Element mit de Atomtall 118 Oganesson in Ümloop. De offizielle Naam is denn an’n 30.&nbsp;November 2016 bekannt geven worrn.

## Borns


## Websteed
Steern (Landkreis Oosterholt)

**Steern** () is en Dörp in de Gemeen Holste (Samtgemeen Hambargen) in’n Landkreis Oosterholt, Neddersassen.

## Geografie

Dat Dörp liggt op de Oosterholter Geest. Dat Water ut dat Rebeed flütt över den Giehler Beek af, de annerthalv Kilometer in’n Süden von Steern langsflütt. An’n Noordwestrand von’n Oort liggt aver de Waterscheed to’n Ollendörper Beek un de Luun. En Stück in’n Noorden von dat Dörp liggt de Steerner See.

De Naveröörd sünd Helljes in’n Noorden, Kuhs-Siedlung, Kuhs un Nee Kuhs in’n Noordoosten, Giehl in’n Oosten, Giehlermöhlen un Vollerso in’n Süüdoosten, Wallhöben un Paddewisch in’n Süden, Hambargen un Lübbs in’n Süüdwesten, Ax in’n Westen un Ollendörp in’n Noordwesten.

## Historie

De dree Hünengräver bi Steern sünd in de Jungsteentied anleggt worrn.

De Steerner See is 1975 bi’n Bo von de A&nbsp;27 as Baggersee anleggt worrn un warrt vondaag vör allen as Baadsee bruukt.

### Verwaltungsgeschicht

In de Franzosentied von 1810 bet 1814 hett de Oort to de Mairie Kuhs in’n Kanton Beverst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1851 to de Huusvaagdie von dat Gericht Beverst tohöört un denn von 1851 bet 1859 to dat Amt Beverst. In dat Johr 1859 is de Oort in dat Amt Oosterholt wesselt, dat 1885 in’n Kreis Oosterholt opgahn is un sik 1932 mit’n Kreis Blomendal to’n hüdigen Landkreis Oosterholt tohoopslaten hett.

Steern un Paddewisch sünd 1928 in een Gemeen tohoopfaat worrn. De Gemeen is an’n 1. März 1974 mit de Gemeenreform in Neddersassen tohoop mit Helljes un Ollendörp Deel von de Gemeen Holste worrn, de ehren Naam von de Anfangsbookstaven von de dree Dörper hett (**''H**elljes, **Ol**lendörp, **Ste**den'').

### Inwahnertall

### Religion

Steern is evangeelsch-luthersch präägt un höört to dat Kaspel von de Fabian-un-Sebastian-Kark in Beverst.

För de Kathoolschen is de Hillige-Familie-Kark in Oosterholt-Scharmbeek tostännig.

## Kultur

### Verenen

De Schüttenvereen Steern is 1924 grünnt worrn.

## Weertschop un Infrastruktur

As freewillige Füürwehr is för Steern de Füürwehr Helljes mit tostännig.

### Verkehr

In Steern draapt sik de Kreisstraten K&nbsp;22 un K&nbsp;23. De K&nbsp;22 löppt in’n Westen na Ollendörp un dor an de Landsstraat 128 ran. De K&nbsp;23 löppt in’n Noordwesten na Stubben un krüüzt dorbi de L&nbsp;128. In’n Süüdoosten geiht de K&nbsp;23 na Wallhöben an de Bundsstraat 74. De B&nbsp;74 löppt in’n Noordoosten an Gnarrenborg langs na Bremervöör un in’n Süüdwesten na Oosterholt-Scharmbeek, Hu’e un Bremen-Noord. De L&nbsp;128 föhrt in’n Noorden na Beverst an de B&nbsp;71.

De nächste Autobahn is de Autobahn 27 (Afsnidd Bremen–Bremerhoben). De Opfohrt 13 Uthleer liggt so 20 Kilometer in’n Westen von Steern an de K&nbsp;48.

De nächste Bahnhoff is so bi acht Kilometer wied weg in’n Westen de Bahnhoff Lübbs an de Bahnlien Bremen–Bremerhoben.

## Footnoten
Gericht Hanst

Dat **Gericht Hanst** weer en Patrimonialgericht un Verwaltungsrebeed in Bremen-Veern un in dat Königriek Hannover. Dor hebbt de Öörd Hanst (mit de Hööv von Ehbrook un dat Good Hanst), Rhaar (mit’n Hoff Möhlo) un Rohreis (mit de Hööv von Balkenweed) tohöört. Dat Dörp Korlshöben weer opdeelt twüschen dat Gericht un dat Amt Bremervöör un dat Dörp Glinst twüschen dat Gericht un dat Amt Otterbarg. Gerichtsherrn weren de Familie von Marschalck op dat Good Hanst.

## Historie

1810 hett Frankriek ünner Napoleon dat Gericht innahmen. In disse Franzosentied hett dat toeerst bet to’n 31. Dezember 1810 to dat Departement von de Elv- un Wersermünn in dat Königriek Westfalen höört un denn to dat Departement von de Wersermünnen un direkt to Frankriek. Hanst leeg in disse Tied in de Mairie Karktimk in’n Kanton Otterbarg. 1813 müssen de Franzosen dat Rebeed denn opgeven un de ole Stand is wedderkamen.

As 1823 dat Gericht Hanst oplööst worrn is, is dat Dörp Korlshöben an dat Amt Bremervöör gahn un dat Dörp Glinst an dat Amt Otterbarg. De annern Öörd sünd as Böörd Rhaar an dat Amt Zeven gahn.

## Inwahnertall

## Footnoten
Bruunshusen

**Bruunshusen** () is en Dörp in de Gemeen Beverst in’n Landkreis Cuxhoben, Neddersassen. Binnen de Gemeen Beverst höört de Oort to de polietsche Oortschop Stubben.

## Geografie

Dat Dörp liggt op de Oosterholter Geest. Dat Water ut dat Rebeed flütt in’n Süüdwesten över den Ollendörper Beek un den Billerbeek af un in’n Noordoosten över den Wellener Beek na de Luun.

De Naveröörd sünd Beverstermöhlen un Beverst in’n Noorden, Taben un Stemmermöhlen in’n Noordoosten, Wellen in’n Oosten, Helljes un Ollendörp in’n Süüdoosten, Hassbüttel, Ax un Loh in’n Süüdwesten, Bokel in’n Westen un Stubben, Adelst un Huh in’n Noordwesten.

## Historie

### Verwaltungsgeschicht

In de Franzosentied von 1810 bet 1814 hett de Oort to de Mairie Beverst in’n Kanton Beverst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1851 to de Huusvaagdie Bexhöv in dat Gericht Beverst tohöört un denn von 1851 bet 1859 to dat Amt Beverst. In de Tied von 1859 bet 1885 weer dat Deel von dat Amt Leh un na 1885 von’n Kreis Geestmünn. 1932 is dat Deel von’n Kreis Wersermünn worrn un 1977 von’n Landkreis Cuxhoben.

An’n 1. April 1929 hebbt sik de dree Gemenen Adelst, Bruunshusen un Huh tohoopslaten. Ok de Oort Stubben is dorbi von de Gemeen Bokel an disse ne’e Gemeen wesselt. De ne’e Gemeen hett denn den Naam Stubben kregen, von wegen den Bahnhoff. De Gemeen Stubben is an’n 1. April 1971 Deel von de Samtgemeen Beverst worrn. De bestünn bet to’n 1. November 2011. An dissen Dag is de Samtgemeen in en Eenheitsgemeen ümwannelt worrn un Stubben hett sien Status as egenstännige Gemeen verloren. Sietdem höört Bruunshusen to de Oortschop Stubben binnen de Gemeen Beverst.

### Inwahnertall

### Religion

Bruunshusen is evangeelsch-luthersch präägt un höört to dat Kaspel von de Fabian-un-Sebastian-Kark in Beverst.

För de Kathoolschen is de Johannes-de-Döper-Kark in Lox tostännig, de 1965 grünnt worrn is. Vör 1965 weer de Nikolaus-Kark in Wulsdörp tostännig. De Johannes-de-Döper-Kark höört siet 1. November 2006 to de Karkengemeen Hillig Hart Jesu in Geestmünn.

## Kultur

En Denkmaal för de Fullenen ut de twee Weltkrieg’ steiht in Stubben bi’n Bahnhoff.

## Weertschop un Infrastruktur

### Verkehr

Dör Bruunshusen löppt de Kreisstraat 42, de in’n Noordwesten na Stubben an de Landsstraat 134 ran geiht un in’n Süüdoosten an de L&nbsp;128. De L&nbsp;128 löppt in’n Süden na Hambargen an de Bundsstraat 74. De L&nbsp;134 geiht in’n Noorden na Beverst un in’n Süüdwesten över Bokel un Braamst na Hagen.

De nächste Autobahn is de Autobahn 27 (Afsnidd Bremen–Bremerhoben). De Opfohrt 12 Hagen liggt so 22 Kilometer in’n Westen von Bruunshusen an de K&nbsp;51.

De nächste Bahnhoff is so bi 2,5 Kilometer wied weg in’n Westen de Bahnhoff Stubben an de Bahnlien Bremen–Bremerhoben.

## Footnoten
Kjeld Nuis

**Kjeld Nuis** (* 10. November 1989 in Leiden) is en nedderlannsch Iesflinklöper. He is in dat Öller vun söben Johren mit dat Iesflinkloopen anfangen.
## Karriere
Nuis wunn bi de WM 2011 in Inzell över de 1000-Meter-Strecke de Sülvermedaille achter Shani Davis ut den USA, aber vör sien Landsmann Stefan Groothuis. Een Johr later bi de WM 2012 in Heerenveen keem he weer up den tweeten Platz, blots dat nu Groothuis vör hüm un Davis achter lannen dee. Dorto reck he över de 1500 m den 8. Platz.

Nuis wunn bi den Iesflinkloop-Weltcup 2012/13 de Gesamtwertung över de 1000 Meter Distanz.

Bi de Weltmeesterschap 2013 in Sotschi weer Nuis wiels dat 1500-Meter-Rennen in en Tosommenstööt mit Jonathan Kuck verwickelt. Nah en Fehlstart weer Nuis up den Weg torüch an den Start, as he mit den up den Binnenbahn loopen Kuck frontal tosommenstött is. Nuis is aber doch noch an den Start gahn un belegg in dit Rennen den 10. Platz.

Bi de Weltmeesterschapen 2017 wurrn he den Titel över 1000 Meter vör Vincent De Haître un Kai Verbij un de 1500 Meter vör Denis Juskow un Sven Kramer.

## Weblenken
* Offizielle Homepage von Kjeld Nuis (nedderlannsch)
* Statistiken bi ''Speedskatingnews''
* Fotos vun Kjeld Nuis bi ''DESGphoto''

## Enkeld Nahwiesen
Good Wellen

Dat **Good Wellen** () is en Eddelgood in dat Dörp Wellen (Gemeen Beverst in’n Landkreis Cuxhoben, Neddersassen).

## Historie

Dat Good kummt 1250 toeerst in de Oorkunnen vör. Vörher hett in de Neegd ok al de Monsilienborg stahn, de 1211 tweislahn worrn is. De ole Borgplatz höört vondaag noch to dat Land von dat Good Wellen.

De Familie von Seebecke, de op dat Good leevt hett, is 1446 utstorven. Na disse Tied weren denn de von der Pahlen Besitters von dat Good. De hüdigen Besitters, de Familie von der Hellen, hebbt dat Good in dat 18. Johrhunnert in Besitt nahmen. Ünner Diedrich von der Hellen is dat 1792 en Riddergood worrn.

### Inwahnertall

### Goodsherrn

* –1817: Diedrich von der Hellen
* 1817–1862: Diedrich Wilhelm von der Hellen
* 1862–1892: Diedrich Nicolaus Cornelius von der Hellen
* 1892–1931: Bruno Meno Wilhelm von der Hellen
* 1931–1970: Bruno Carl Hermann von der Hellen
* 1970–: Bruno Dietrich Fritz Bodo von der Hellen
* opstunns: Cornelia Heide von der Hellen

### Religion

Dat Good is evangeelsch-luthersch präägt un höört to dat Kaspel von de Fabian-un-Sebastian-Kark in Beverst.

Dat Good hett sien egen lütten Karkhoff, op den blots de Lüüd ut de Familie von der Hellen begraven warrt.

## Footnoten
Krystyna Guzik

**Krystyna Stanisława Guzik**, borene **Pałka**, (* 16. August 1983 in Zakopane) is en ehmalge poolsch Biathletin, de för den KS AZS-AWF Katowice startet.

Erstmals is se bi de Biathlon-Weltmeesterschapen 2004 in Oberhof an den Start gahn un keem mit de poolsch Staffel up Rang 8.

Bei de Weltmeesterschapen 2005 belegg se Platz 20 över 15 km. In den Biathlon-Weltcup 2004/2005 keem se up Platz 61 in de Gesamtwertung un in de folgend Saison up Platz 43.

Pałka is bi de Olympisch Winterspelen 2006 in Cesana San Sicario antreeden un keem in dat Eenzel över 15 km up den fievten Platz un mit de Staffel up Platz söben. In de Biathlon-Saison 2006/07 bleev se up Platz 45. Bi de Biathlon-Weltmeesterschapen 2007 reck se mit de poolsch Staffel den 10. Platz un in' Massenstart up Platz 17. 

Bi de Biathlon-WM 2008 reck dat für de poolsch Staffel weer to Platz 7 un een Johr later sprung sogor de sösste Platz herut.

In der Saison 2007/2008 reck se in' Weltcup twee achte Plätze in' Sprint un in de Verfolgung in Trondheim. Dat broch hör letztlich up Platz 31 in de Weltcup-Saison 2007/2008. In de folgend Saison keem se mit de poolsch Staffel sogor eenmal up den darten Platz, aber in de Endafreeken nich ünner de best 20. In de Saison 2009/10 keem se an' Enn' weer up Platz 45.  

Krystyna Pałka hett an de Olympisch Winterspelen 2010 deelnommen. Hör best Resultat dor weer Platz 15 in't Eenzel. Mit de Staffel keem se up den 12. Platz.

In de Saison 2012/13 keem se in den Verfolgungsweltcup up den 10. Platz un in den Gesamtweltcup up Platz 14 un mit de poolsch Damenstaffel den 7. Platz. Hör best Platzeeren bi en eenzelt Rennen weer dorbi Platz 5. Bi de Biathlon-Weltmeesterschapen 2013 keem se in den Sprint up den 7. Platz un in de Verfolgung reck se de Sülvermedaille achter Tora Berger aber vör Olena Pidhruschna. In den Massenstart reck se dorto noch mal den 7. Platz.

Siet Sömmer 2014 is Pałka mit Grzegorz Guzik verheiraadt un is af dissen Tietpunkt ünner de Naam Guzik antreeden. In dat glieker Johr hett se bi de Sömmerbiathlon-Weltmeesterschapen in Tjumen gemeensam mit Teja Gregorin de Goldmedaille in' Sprint för de Chinesin Tang Jialin wunnen. Bi de Biathlon-Weltmeesterschapen 2015 keem se in' Sprint up Platz 5 un in de Verfolgung up Platz 8. 

De Biathlon-Weltcupsaison 2015/2016 weer bitlang hör best. In den Gesamtweltcup keem se up Rang 10, ebenso in den Sprint-Weltcup un in den Eenzel-Weltcup reck se sogor den 7. Platz. Hör best Eenzelplatzeeren weer dorbi Platz 2 in den Sprint vun Canmore. Bi de Biathlon-Weltmeesterschapen 2016 keem se in dat Eenzelrennen up Platz 7 und mit de Fruenstaffel sogor up den 4. Platz.

Der Folgesaison leep denn dorför bedüüdend schlechter. Platz 63 sprung för hör blots in den Gesamtweltcup herut. Hör best Platzeeren weer Platz 11 in den Sprint vun Oberhof. Bi de Biathlon-Weltmeesterschapen 2017 reck se mit de poolsch Daamenstaffel den 7. Platz, wobi see as eenzige vun hör Mannschap ahn Scheetfehler bleev.

## Weblenken
* Krystyna Guzikin de Datenbank vun de IBU (engelsch)
* Offizielle Websteed vun Krystyna Guzik (poolsch)
* Krystyna Guzik in de Datenbank vun Sportsreference (engelsch)
Lex Humphries

**Lex Humphries** (* 22. August 1936 in Rockaway, Queens, New York; † 11. Juli 1994) weer en US-amerikaansch Jazz-Slagtüüchspeler.

Lex Humphries hett 1956 tonächst mit Chet Baker in Europa speelt, mit Dizzy Gillespie 1958, mit dat Art Farmer/Benny Golson Jazztet 1959–60 (*[[Meet the Jazztet]]*) un mit Donald Byrd speel he 1960. Bekannt wurr he dör de Tosommenarbeit mit Musikern, de sück mit Weltmusik un Jazz utnannersetten deen, Sun Ra
un Yusef Lateef. He hett aber ok mit John Coltrane, Slide Hampton, John Handy, Freddie Hubbard, Wes Montgomery, Duke Pearson, McCoy Tyner, Leon Thomas un Doug Watkins Platten inspeelt.

## Diskographisch Henwiesen

* John Coltrane - *The Heavyweight Champion - The Atlantic Recordíngs*
* Yussef Lateef: *Eastern Sounds*, *The Centaur And The Phoenix* (all OJC)
* Sun Ra: *Calling Planet Earth, Space In The Place, Black Myth/Out In Space* (all Freedom)
* Wes Montgomery: *So Much Guitar!* (OJC, 1961)

## Literatur
* Bielefelder Katalog Jazz 2001
* Richard Cook & Brian Morton: *[[The Penguin Guide to Jazz|The Penguin Guide To Jazz on CD]]*, 6th Edition, London, Penguin, 2002 ISBN 0-14-017949-6.

### Anmarken
Rockaway Peninsula

De **Rockaway Peninsula** (ok **The Rockaways** nömmt) is en smalle Halfinsel, de sik in New York sien Stadtdeel Queens lang hentrecken deit. Se scheedt de Jamaica Bay ehren Bodden vun den Atlantik. De Halfinsel ehre westliche Spitz billt den ööstlichen Rand vun de Lower New York Bay. Up Rockaway gifft dat en Reeg vun Wohnviddels as Far Rockaway un mit *Rockaway Beach* en Strand an'n Atlantik, wo de New Yorkers geern hengaht. De ganze Halfinsel höört to dat Eiland Long Island, dat heel un deel to den US-Bundsstaat New York tohören deit.

## Weblinks

* Geschicht vun de Rockaway Peninsula vun 1685 bis 1917 (engelsch)
Darmstadtium

**Darmstadtium** is en cheemsch Element, dat blots künstlich tüügt vörkummt. Dat Element, dat to de Transactinoiden tellt, hett dat Atomteken **Ds** un de Atomtall 110.

## Historie

Dat Element Darmstadtium is to’n eersten mol an’n 9.&nbsp;November 1994 bi de Sellschop för Sworionenforschen (GSI) in Darmstadt herstellt worrn. De Versöök is vun Peter Armbruster un Gottfried Münzenberg ünner dat Regeer vun Sigurd Hofmann maakt worrn. Tüügt weer dat ne’e Element dör Fusion vun en Blie (208Pb)- un en Nickel-Ion (62Ni) ünner Utsennen vun en Neutron:

: \,^{208}_{\ 82}\mathrm{Pb} + \,^{62}_{28}\mathrm{Ni} \to \,^{269}_{110}\mathrm{Ds} + \,^{1}_{0}\mathrm{n}

In de Twüschentiet sünd veerteihn verschedene Isotopen vun Darmstadtium tüügt worrn, de Atomtallen twüschen 267 un 282 opwiest. Jemehr Halfweertstieten leegt twüschen 3,1&nbsp;µs (267Ds) un 1,1 min(282Ds).

## Naam
Dat Element is toeerst ünner den vörlöpigen Naam **Ununnilium** (Atomteken **Uun**) bekannt worrn, wat de latiensche Beteken för de Atomtall 110 is. Bito is ok de Naam *Eka-Platin* bruukt worrn, vunwegen dat dat Element in’t Periodensystem ünner dat Platin to stahn kummt. De Naam Darmstadtium is an’n 15. August 2003 vun de IUPAC annahmen worrn. Dormit weer de Sellschop ehrt, woneem blangen Darmstadtium noch fief wietere Elementen opdeckt worrn sünd. Offiziell is dat Element siet den 2. Dezember 2003 ünner sien hüütigen Naam bekannt.

## Literatur
* Name and symbol of element of atomic number 110 (PDF; 113&nbsp;kB), *[[Pure and Applied Chemistry|Pure Appl. Chem.]]* 75&nbsp;(10), S.&nbsp;1613–1615, 2003 (DOI: 10.1351/pac200375101613).

## Weblenken
Haavkost

**Haavkost** betekent

* Haavkost, Gemeen in’n Kreis Hartogdom Loonborg, Sleswig-Holsteen,
* Haavkost, Oort in de Gemeen Ahrensböök in’n Kreis Oostholsteen, Sleswig-Holsteen,
* Haavkost, Oort in de Gemeen Gannerseer in’n Landkreis Ollnborg, Neddersassen,
* Haavkost, Oort in de Gemeen Schippdörp in’n Landkreis Cuxhoben, Neddersassen.
Haavkost (Landkreis Cuxhoben)

**Haavkost** () is en lütt Dörp in de Gemeen Schippdörp in’n Landkreis Cuxhoben, Neddersassen. De Oort höört von öllers bi Oolluunbarg mit bi. Polietsch höört de Oort binnen de Gemeen Schippdörp to de Oortschop Wehdel.

## Geografie

De Oort liggt an’n Rand von de Wersermünner Geest, nich wied af von’n Stroom Geest. Dat Water ut Haavkost flütt över Gravens un de Groov na de Geest hen af.

De Naveröörd sünd Ringst in’n Noordoosten, Oolluunbarg in’n Oosten, Wehdel in’n Süden un Sellst in’n Westen.

## Historie

### Verwaltungsgeschicht

In de Franzosentied von 1810 bet 1814 hett de Oort to de Mairie Ringst in’n Kanton Beverst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1851 to’n Bezirk von dat Borggericht Oolluunbarg in dat Gericht Beverst tohöört un denn von 1851 bet 1859 to dat Amt Beverst. Von 1859 bet 1885 leeg de Oort in dat Amt Leh un na 1885 in’n Kreis Geestmünn. 1932 is dat Deel von’n Kreis Wersermünn worrn un 1977 von’n Landkreis Cuxhoben.

1967 is de Gemeen Oolluunbarg Deel von de Gemeen Wehdel worrn un denn 1974 tohoop mit Wehdel Deel von de Gemeen Schippdörp.

### Inwahnertall

### Religion

Haavkost is evangeelsch-luthersch präägt un höört to dat Kaspel Oolluunbarg.

För de Kathoolschen is de St.-Johannes-de-Döper-Kark in Lox tostännig, de siet 1. November 2006 to de Karkengemeen Hillig Hart Jesu in Geestmünn höört. De Kark in Lox is 1966 wieht worrn. Vörher weer von 1911 bet 1959 de Hillig-Hart-Jesu-Kark in Geestmünn un von 1959 bet 1966 de St.-Nikolaus-Kark in Wulsdörp för dat Rebeed tostännig.

## Weertschop un Infrastruktur

För Haavkost is de freewillige Füürwehr Oolluunbarg mit tostännig.

### Verkehr

De eenzigen Straten von Haavkost weg loopt na Oolluunbarg un Wehdel an de Kreisstraat 59 ran. De wedder föhrt in Wehdel an de Landsstraat 143, de in’n Westen över Sellst na Bremerhoben geiht un in’n Oosten in Geestenseth an de L&nbsp;128. De L&nbsp;128 löppt in’n Noorden na Beers un in’n Süden na Beverst.

De nächste Autobahn is de Autobahn 27 (Afsnidd Bremen–Bremerhoben). De Opfohrt 8 Geestmünn liggt so 15 Kilometer in’n Westen von Haavkost an de Poristraat.

De nächste Bahnhoff is knapp twee Kilometer wied weg in’n Süden de Bahnhoff Wehdel an de Bahnlien Bremerhoben–Buxthu.

## Footnoten
Friedrich Wilhelm Ernst August von Meding

** Ernst August von Meding** (* 20. Oktober 1782 in Hannover; † 20. November 1828 in Bremervöör) weer en düütschen Verwaltungsbeamten.

Von Meding is 1762 as Söhn von  Karoline, borene von Meding (4. Mai 1753–10. September 1834), un den Offzeer  Hans Werner von Meding (18. Dezember 1746–21. Januar 1837) boren.

He weer von 1815 bet 1821 Drost von de Amtsvaagdie Bargen un denn von 1821 bet to sien Dood 1828 von dat Amt Bremervöör.

Von Meding hett an’n 26. September 1812 in Ratzborg Friederike Lucie von Issendorff (27. Juni 1782–12. März 1854) freet. De beiden harrn den Söhn  Christian August von Meding (7. November 1821–10. Mai 1875).

## Footnoten
Huh

**Huh** () is en lütt Dörp in de Gemeen Beverst in’n Landkreis Cuxhoben, Neddersassen. Binnen de Gemeen Beverst höört de Oort to de polietsche Oortschop Stubben.

## Geografie

Dat Dörp liggt op de Oosterholter Geest. Dat Water ut dat Rebeed flütt över’n Billerbeek na de Luun hen af.

De Naveröörd sünd Deelbrügg, Wachholt un Beverst in’n Noordoosten, Beverstermöhlen in’n Oosten, Stubben un Adelst in’n Süüdoosten, Bokel in’n Süden, Hollen in’n Westen un Freeschluunbarg un Westerbeverst in’n Noordwesten.

## Historie

### Verwaltungsgeschicht

In de Franzosentied von 1810 bet 1814 hett de Oort to de Mairie Beverst in’n Kanton Beverst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1851 to de Huusvaagdie Bexhöv in dat Gericht Beverst tohöört un denn von 1851 bet 1859 to dat Amt Beverst. In de Tied von 1859 bet 1885 weer dat Deel von dat Amt Leh un na 1885 von’n Kreis Geestmünn. 1932 is dat Deel von’n Kreis Wersermünn worrn un 1977 von’n Landkreis Cuxhoben.

An’n 1. April 1929 hebbt sik de dree Gemenen Adelst, Bruunshusen un Huh tohoopslaten. Ok de Oort Stubben is dorbi von de Gemeen Bokel an disse ne’e Gemeen wesselt. De ne’e Gemeen hett denn den Naam Stubben kregen, von wegen den Bahnhoff. De Gemeen Stubben is an’n 1. April 1971 Deel von de Samtgemeen Beverst worrn. De bestünn bet to’n 1. November 2011. An dissen Dag is de Samtgemeen in en Eenheitsgemeen ümwannelt worrn un Stubben hett sien Status as egenstännige Gemeen verloren. Sietdem höört Huh to de Oortschop Stubben binnen de Gemeen Beverst.

### Inwahnertall

### Religion

Huh is evangeelsch-luthersch präägt un höört to dat Kaspel von de Fabian-un-Sebastian-Kark in Beverst.

För de Kathoolschen is de Johannes-de-Döper-Kark in Lox tostännig, de 1965 grünnt worrn is. Vör 1965 weer de Nikolaus-Kark in Wulsdörp tostännig. De Johannes-de-Döper-Kark höört siet 1. November 2006 to de Karkengemeen Hillig Hart Jesu in Geestmünn.

De Karkhoff Huh is 1882 anleggt worrn. Vörher sünd de Lüüd op’n Karkhoff Beverst un noch fröher (vör 1848) bi de Kark in Beverst begraven worrn.

## Kultur

En Denkmaal för de Fullenen ut de twee Weltkrieg’ steiht in Stubben bi’n Bahnhoff.

## Weertschop un Infrastruktur

För Huh is de freewillige Füürwehr Stubben mit tostännig.

### Verkehr

De eenzige Straat ut Huh rut löppt na Stubben un an de Landsstraat 134, de in’n Noordoosten na Beverst an de Bundsstraat 71 geiht un in’n Süüdwesten över Bokel un Braamst na Hagen. De B&nbsp;71 wedder föhrt in’n Noordwesten na Bremerhoben un in’n Noordoosten na Bremervöör.

De nächste Autobahn is de Autobahn 27 (Afsnidd Bremen–Bremerhoben). De Opfohrt 12 Hagen liggt so 19 Kilometer in’n Süüdwesten von Huh an de K&nbsp;51.

De nächste Bahnhoff is good twee Kilometer wied weg in’n Süden de Bahnhoff Stubben an de Bahnlien Bremen–Bremerhoben. Dat Gleis von de Bahnlien löppt ok direkt an dat Dörp langs.

## Lüüd

De plattdüütsche Schriever Martin Börsmann is 1851 in Huh boren. Na em hett ok de eenzige Straat von dat Dörp *Martin-Börsmann-Straat*.

## Footnoten
Iesflinkloop-Mehrkampweltmeesterschap 2008

De **102. [[Iesflinkloop-Mehrkampweltmeesterschap|Mehrkampweltmeesterschap]]** (66. bi de Fruen) wurr van 9. bit 10. Februar 2008 in Berlin utdragen. 

## Wettbewarf

### Fruen
#### Endstand Lütt-Veerkamp
* Wiest de eerst twalf Finaldeelnehmerinnen vun de Mehrkamp-WM över 5.000 Meter.
** De Tall in Klammern gifft de Platzeerung je Eenzelstreck an, fett druckt de jewiels Flinkste.

#### 500 Meter

#### 3.000 Meter

#### 1.500 Meter

#### 5.000 Meter

### Mannlüüd
#### Endstand Groot Veerkamp
* Wiest de twalf Finaldeelnehmer vun de Mehrkamp-WM över 10.000 Meter.
** De Tall in Klammern gifft de Platzeerung je Eenzelstreck an, fett druck jewiels de Flinkste. 

#### 500 Meter

#### 5.000 Meter

#### 1.500 Meter

#### 10.000 Meter

## Weblinks
* Ergevnislisten un Biller vun de Mehrkamp-WM 2008 (DESG)
Giehlermöhlen

**Giehlermöhlen** () is en lütten Oort in de Gemeen Vollerso (Samtgemeen Hambargen) in’n Landkreis Oosterholt, Neddersassen.

## Geografie

De Oort liggt an’n Rand von de Oosterholter Geest an de Grenz na dat Düvelsmoor un an’n Giehler Beek. An’n Westrand von’n Oort liggt dat Naturschuulrebeed Springmoor.

De Naveröörd sünd Giehl un Nee Kuhs in’n Noordoosten, Nee-Kuhstermoor un Kuhstermoor in’n Oosten, Ahrensdörp un Giehlermoor in’n Süüdoosten, Vollerso in’n Süden, Wallhöben in’n Süüdwesten un Paddewisch un Steern in’n Noordwesten.

## Historie

Giehlermöhlen kummt 1270 toeerst in de Oorkunnen vör. De Oort leeg an de Hauptstraat von Bremen na Stood un harr fröher ok en Weertshuus, dat för de reisen Lüüd dor weer. De Naam kummt von de Watermöhl, de dor an’n Giehler Beek lopen is. Dat Möhlengebüüd steiht ok vondaag noch.

### Verwaltungsgeschicht

In de Franzosentied von 1810 bet 1814 hett de Oort to de Mairie Hambargen in’n Kanton Oosterholt höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort weer fröher opdeelt twüschen de Huusvaagdie Beverst von dat Gericht Beverst un de Vaagdie Hambargen von dat Amt Oosterholt. 1791 hebbt twee Hüüs to Beverst höört un twee to Oosterholt.

De Deel, de to dat Gericht Beverst höört hett, is 1851, as dat Gericht oplööst worrn is, an dat Amt Beverst kamen. Dat Amt hett aver blots bet 1859 bestahn. In dat Johr is de Beverster Deel von Giehlermöhlen denn in dat Amt Oosterholt wesselt. De ole Oosterholter Deel von’n Oort hett denn to de Gemeen Vollerso tohöört, wieldes de fröhere Beverster Deel to de Gemeen Giehl tohöört hett. Na 1885 weer Giehlermöhlen in’n Kreis Oosterholt.

De twee Delen von’n Oort sünd an’n 1. April 1937 in een Gemeen vereenigt worrn, as de Gemeen Giehl sik de Gemeen Vollerso anslaten hett.

### Inwahnertall

Amt Beverst/Giehl:

Amt Oosterholt/Vollerso:

### Religion

Giehlermöhlen is evangeelsch-luthersch präägt un weer fröher opdeelt twüschen de Kaspels von de Erlöser-Kark in Kuhs un de Cosmae-un-Damiani-Kark in Hambargen.

För de Kathoolschen is de Hillige-Familie-Kark in Oosterholt-Scharmbeek tostännig.

## Weertschop un Infrastruktur

Twüschen Giehlermöhlen un Giehl liggt de Golfplatz von’n Golfclub Worpsweed.

De freewillige Füürwehr Vollerso is för Giehlermöhlen mit tostännig.

### Verkehr

Dör Giehlermöhlen löppt de Bundsstraat 74, de in’n Noordoosten an Gnarrenborg langs na Bremervöör geiht un in’n Süüdwesten över Oosterholt-Scharmbeek un Hu’e na Bremen-Noord.

De Opfohrt 16 Bremen-Noord op de Autobahn 27/270 liggt so 27 Kilometer in’n Süüdwesten von Giehlermöhlen an de B&nbsp;74.

De nächste Bahnhoff is so bi ölven Kilometer wied weg in’n Süüdwesten de Bahnhoff Olenbüttel an de Bahnlien Bremen–Bremerhoben.

## Footnoten
Paulien van Deutekom

**Paulien van Deutekom** (* 4. Februar 1981 in Den Haag; † 2. Januar 2019)) weer en nedderlannsch Allround-Iesflinklöperin.

Paulien van Deutekom geev 2005 hör Debüt in den Weltcup. Een vun hör best Platzeeren weer en dart Platz över 500&nbsp;m in‘ Januar 2006. Ebenfalls as groot Erfolg tellt de sösste Platz in den Gesamtweltcup över de 1500-Meter-Streck in hör eerst Saison. Bi de Olympisch Winterspelen 2006 in Turin is se över de 1500&nbsp;m an den Start gahn un keem dor up Platz 13. 

2007 bi de Eenzelstrecken WM wunn se mit de nedderlannsch Staffel de Sülvermedaille un kemm över 1500 Meter up Platz 5 un över 300 Meter up den sössten Platz. Bi de Mehrkampeuropameesterschap 2008 wunn se de Sülvermedaille achter Ireen Wüst, bi de Sprintweltmeesterschap in dat glieker Johr in Heerenveen reck se den 12. Platz. 

2008 wurr van Deutekom unverwacht Weltmeesterin in‘ Iesflinklopp-Mehrkamp, wat denn ok de gröttste Spood in hör Loopbahn weer. Dat Johr 2008 weer ahnhen bannig good för hör, wunn se doch ok noch bi de Eenzel-WM in Nagano noch wiedere dree Medaillen, in‘ Teamloop mit  Renate Groenewold un Ireen Wüst de Goldmedaille un över 1500&nbsp;m as ok över 3000 Meter de Sülvermedaille. Över 1000 Meter reck se Platz 5 un över 5000 Meter Platz 6. 
2012 hett se hör Loopbahn afslooten.

Se is Anfang Januar 2019 an Lungenkrebs storven. 

## Weblenken
* Statistiken vun Paulien van Deutekom bi ''Speedskatingnews''
* van Deutekom bi ''Skateresults''
* van Deutekom bi ''sports-reference.com''
* Fotos von Paulien van Deutekom bi ''DESGphoto''
Biathlon-Weltmeesterschapen 1979

De ** 17. [[Biathlon-Weltmeesterschapen]]** funnen 1979 in de Ruhpoldinger Stadion am Zirmberg in Düütschland statt.
## Mannlüüd
### Sprint 10 km



Datum: 17. Februar


### Eenzel 20 km



Datum: 15. Februar


### Staffel 4 x 7,5 km



Datum: 18. Februar


## Medaillenspeegel

## Literatur
Manfred Seifert: Das Jahr des Sports 1980. Sportverlag Berlin 1979, ISSN 0232-2137, S. 168.
## Weblenken
* Men 10 km Sprint, International Biathlon Union – Datacenter, afropen an‘ 24. Januar 2012 (engelsch)
* Men 20 km Individual, International Biathlon Union – Datacenter, afropen an‘ 24. Januar 2012 (engelsch)
* Men 4 x 7,5 km Relay,  International Biathlon Union – Datacenter, afropen an‘ 24. Januar 2012 (engelsch)
Margarete von Schwarzkopf

**Margarete von Schwarzkopf** (borene *Margareta-Maria Michaela Thérèsa Mauritia Carclina Huberta Prinzessin zu Löwenstein-Wertheim-Freudenberg*; * 3. Oktober 1948 in Wertheim) is en düütsche Journalistin, Schrieversche, Redaktörin un Moderatorin.

Von Schwarzkopf is 1948 in Wertheim as Dochter von Helga-Maria Schuylenburg un den Politiker un Schriever Hubertus Prinz zu Löwenstein-Wertheim-Freudenberg boren. Se hett an’n 10. August 1974 in Bonn Botho von Schwarzkopf (* 17. Februar 1948) freet. De beiden hebbt söss Kinner.

Se hett an de Universitäten Bonn un Freiburg Geschicht un Anglistik studeert. Na dat Studium hett se toeerst för de Kathoolsche Narichten-Agentur arbeidt, denn as Feuilletonredaktörin bi *[[Die Welt]]* un von 1984 bet 2013 as Redaktörin bi’n NDR.

Vondaag leevt se mit ehren Mann op Good Poggmöhlen.

## Warken

* mit Claus Oliv: *Pyramiden und Mumien. Ein Jugendbuch von Pelikan.* Pelikan, Hannover 1981, ISBN 3-8144-1020-3
* mit Erhard Dietl: *Sterne und Planeten. Ein Jugendbuch von Pelikan.* Pelikan, Hannover 1981, ISBN 3-8144-1020-3
* mit Detlef Kersten: *Entdeckungen und Erfindungen. Ein Jugendbuch von Pelikan.* Pelikan, Hannover 1981, ISBN 3-8144-1020-3
* mit Renate Jurisch und Uta Schmitt: *Ferienspass an der deutschen See. Tips für den Urlaub mit der ganzen Familie. Ein Reiseführer von Pelikan.* Pelikan, Hannover [1982], ISBN 3-8144-0312-6
* (as Rutgever:) *Das grosse Buch der schönsten Legenden.* Thienemann, Stuttgart 1982, ISBN 3-522-13470-2
* mit Claus Oliv: *Urmenschen und Neandertaler.* Pelikan, Hannover 1982, ISBN 3-8144-1021-1
* mit Erhard Dietl: *Seeräuber und Piraten.* Pelikan, Hannover 1982, ISBN 3-8144-1021-1
* mit Erhard Dietl: *Kurioses aus der Geschichte.* Pelikan, Hannover 1982, ISBN 3-8144-1021-1
* (Bearbeidung): *Das Filmbuch [[Momo (Film)|Momo]].* Thienemann, Stuttgart un Wien 1986, ISBN 3-522-16310-9
* (Mitarbeid:) *Der Bayerische Filmpreis. '85, '86, '87.* Rutgever: Bayerisches Staatsministerium für Wissenschaft und Kunst. Olzog, München 1988, ISBN 3-7892-7390-2
* *Schokolade. Köstlichkeiten von Trüffel, Mousse und Praliné.  Ein literarisches Handbuch.* Hoffmann und Campe, Hamborg 2006, ISBN 3-455-40021-3
* (as Rutgever:) *Sonntagsgedichte. Die schönsten Gedichte für alle Jahres- und Lebenszeiten.* Schlütersche, Hannover 2007, ISBN 978-3-89993-725-1
* *Das Schwert des römischen Verräters.* Droste, Düsseldörp 2010, ISBN 978-3-7700-1364-7
* *Der Traum vom Weltreich. Geschichte und Geschichten zur Personalunion Hannover-England, 1714 bis 1837.* Zu Klampen, Springe 2014, ISBN 978-3-86674-233-8
* *Der Moormann.* Emons Verlag, Köln 2017, ISBN 978-3-7408-0215-8

## Footnoten



## Weblenken

* hoffmann-und-campe.de (hoochdüütsch)
* droste-buchverlag.de (hoochdüütsch)
* krimifestival-bs.de (hoochdüütsch)
Adolf Benedix Christian Georg von der Decken

** Benedix Christian Georg von der Decken** (* 1. Dezember 1850 in Stood; † 28. April 1929 in Deckenhusen) weer en düütschen Aadligen.

Von der Decken is 1850 as Söhn von Lisette Wilhelmine Luise, borene von der Decken (26. Februar 1829–19. November 1896), un George Ayhsford Burchard von der Decken (6. Juli 1810–26. März 1881) boren. He weer von 1867 af an op dat Gymnasium Celle un hett dor to Oostern 1872 sien Abitur maakt. Na dat Gymnasium hett he Juristeree studeert.

He weer Präsident von de Ridderschop von dat Hertogdom Bremen.

Von der Decken hett an’n 1. August 1884 in Schnellenberg  Auguste Ottilie Juliane Marie Karoline von Meding (8. August 1857–15. April 1939) freet. De beiden harrn de Kinner  Hans Eduard Werner (9. November 1886–22. Februar 1970), Anna Lisette Hedwig Frida Auguste (7. April 1888–23. Mai 1972) un Elisabeth Marianne Leonie Karoline Anna (25. Oktober 1891–30. Juni 1986).

## Footnoten
Jana Kulhavá

**Jana Kulhavá-Vapeniková** (* 10. Juli 1964 in Ústí nad Labem) is en ehmalge tschechoslowaaksch bzw. tschechisch Biathletin.

Jana Kulhavá hett in Jablonec traineert un is för den örtlichen Verein *SKP Jablonex* antreeden. Se nehm eerstmals an de Weltmeesterschapen 1986 in Falun deel, wo se in' Sprints up Platz 23 un in dat Eenzel up Platz 30. keem. 1989 wurr se in Feistritz mit Renata Novotná, Jiřina Adamičková un Eva Burešová 7. in' Mannschapswettbewarf, in' Sprint 27. un in' Eenzel 30. 1990 is Kulhavá bi de Weltmeesterschapen weer antreeden, de wegen de Weerverhältnisse an dree verscheeden Öörd utdragen wurrn mussen: tonächst dat Eenzel an den oorsprünglichen Oort vun de Weltmeesterschapen, in Minsk, de Sprint un Mannschapsrennen as ok de Fruenstaffel an' Holmenkollen in Oslo un de Staffel vun de Mannlüüd in Kontiolahti. Se reck Platz 7 mit Petra Nosková un Jirina Adamičková in dat Staffelrennen un wurr mit Pavlína Brožová, Petra Nosková un Jiřina Adamičková Fievte in dat mannschapsrennen. Todem keem se in' Sprint up Platz 17 un in dat Eenzel up Platz 23. 

Bi de Biathlon-Weltmeesterschapen 1991 in Lahti reck Kulhavá in dat Staffelrennen mit Petra Nosková un Jiřina Adamičková Rang 5, mit Renata Novotná, Petra Nosková un Jiřina Adamičková Platz 6 mit de Mannschap, in' Eenzel wurr se 18., in' Sprint 13. As 1992 in Albertville eerstmals Fruen in' Biathlon an Olympisch Winterspelen deelnehmen kunnen, hörr Kulhavá to de letzt gemeensam Mannschap vun de Tschechoslowakei. In' Eenzel keem se up Platz 43, reck aber mit Gabriela Suvová un Jiřina Adamičková in dat Staffelrennen den achten Platz.Bi den Biathlon-Weltmeesterschapen 1992 in Nowosibirsk, wo de nich-olympisch Mannschapsrennen utdragen wurrrn, wunn se mit Gabriela Suvová, Eva Háková un Jiřina Adamičková achter de Mannschapen ut Düütschland un de Gemeenschap vun Unafhängig Staaten di Bronzemedaille. 

Hör gröttsten Erfolg reck de Tschechin in de tüschenolympisch Saison, as Tschechien eerstmals en eegen Mannschap stell. Mit Jiřina Adamičková, Iveta Knížková un Eva Háková wunn Kulhavá mit hör Staffel vör de Französinnen un den Russinnen den Titel. In' Sprint keem Kulhavá up den 17. Platz, in' Eenzel up Platz 56 un in dat Mannschapsrennen reck dat Team den twalften Platz. 

Hör internatschonale Loopbahn gung mit de Deelnahm an de Olympisch Winterspelen 1994 in Lillehammer to Enn', bi de se an de Siet vun  Jiřina Pelcová-Adamičková, Iveta Knížková un Eva Háková as Startlöperin to'n Insatz keem un mit de Staffel up Platz 7 lannen dee. In' Weltcup hörr Jana Kulhavá meest teihn Johr lang to' fasten Stamm. Immer weer keem se dorbi in de Punktränge, un reck mehrfack ok Top-Ten-Resultate.

## Weblenken
* Indrag in de Datenbank vun de IBU (engelsch) 
* Indrag in de Datenbank vun Sportsreference (engelsch)
* Resultate für Jana Vapeniková bi the-sports.org (engelsch)
* Resultate für Jana Kulhavá bi the-sports.org (engelsch)
* Resultate för Jana Kulhavá bi the-sports.org  (engelsch; in disse Upstellung wuurd as Natschoon falsch Sweden angeven)